

**Balmazújvárosi Városgazdálkodási Nonprofit Közhasznú Kft.**

**2019. évi üzleti terve**

**Gencsi Zoltán**

**ügyvezetõ**

**Balmazújváros, 2019. február 06.**

**1.Bevezetõ**

***Azonosító adatok:***

A társaság neve: **Balmazújvárosi Városgazdálkodási Nonprofit Közhasznú Kft.**

A társaság jogi formája: **Közhasznú Kft.**

A társaság székhelye: **4060 Balmazújváros, Vasút sor 1/a.**

A társaság telephelye: **4060 Balmazújváros, Vasút sor 1/a.**

Telefon: 70-932-4500 fax:52-580-678

A társaság ügyvezetője: **Gencsi Zoltán**

A tevékenység megkezdésének időpontja: **2004. február 01.**

Cégjegyzék/nyilvántartási szám: **09-09-017121**

A társaság adószáma: **21915143-2-09**

A társaság KSH száma: **21915143-9001-571-09 (jelenleg)**

Számlavezető bank: **OTP Bank Rt. Balmazújváros városi Fiók**

Bankszámla száma: **11738091-20045560**

Törzstőke összege: **3.000.000 Ft (készpénz), 8 160 000 Ft (apport)**

Az adózás rendje: **társasági és osztalékadó szerint**

**A társaság kettős könyvvezetést végez.**

**A társaság honlapja:** [**www.balmazivarosgazda.hu**](http://www.balmazivarosgazda.hu)

A társaságban foglalkoztatottak tervezett átlaglétszáma: **32 fő**

**Főbb tevékenységi körök:**

**TEÁOR 45.21.’03 Épület, híd, alagút, közmű, vezeték építése**

**TEÁOR 70.20.’03 Ingatlan bérbeadása, üzemeltetése**

**TEÁOR 74.15.’03 Vagyonkezelés**

**TEÁOR 75.14.’03 Közigazgatást kiegészítő szolgáltatás**

**TEÁOR 90.01.’03 Szennyvíz gyűjtése, kezelése**

**TEÁOR 90.03.’03 Szennyeződés-mentesítés**

**TEÁOR 92.61.’03 Sportlétesítmény működtetése**

**TEÁOR 92.72.’03 Máshova nem sorolt egyéb szolgáltatás**

A társaságot az Alapító határozatlan időre, **a helyi társadalom egyes közös szükségleteinek kielégítését, *nyereség és vagyonszerzési cél nélkül*** *szolgáló tevékenységeket végző egyszemélyes közhasznú társaságként hozta létre.*

Működését 2004. február 01. napján kezdte meg. A Társaság üzleti éve a naptári évvel megegyező, kivéve az alakulás évét.

**2. A tervet megalapozó körülmények**

 A Balmazújvárosi Városgazdálkodási Nonprofit Közhasznú Kft. (a továbbiakban VG Kft.) kötelezettségének megfelelően elkészítette a 2019. évre szóló üzleti tervét.

Az üzleti terv összeállításakor az alábbi körülményekre voltunk figyelemmel:

* Balmazújváros Város Önkormányzatának 882-2/2019. számú levele, amely a 2019. évi üzleti terv összeállításának főbb elveit tartalmazza
* a VG Kft. 2018. évi üzleti tervének teljesülése
* a VG Kft-t érintő jogszabályi (szakmai, pénzügyi, munkajogi, stb.) környezet változása
* a VG Kft-t érintő átszervezési döntések (feladat, létszám, szervezet, stb.) hatásai
* a diákszállók működtetésével járó tapasztalatok
* az intézmények 2018.évi fenntartási tapasztalatai és 2019. évi javaslatok
* a 2019. évi közfoglalkozatási program VG Kft-re való kihatásai
* a kerékpárút bővülésével keletkezett többletfeladatok
* a megújult közparkok fenntartásával keletkezett többletfeladatok
* Balmazújváros nyertes TOP pályázatai
* a 2019. évre megállapított minimálbér összege
* az üzemanyagár várható mértéke

Balmazújváros Város Önkormányzat Képviselő-testülete tavaly a VG Kft. 2018. évi üzleti tervét 188.595.900 Ft összes költség mellett 163.927.900Ft közhasznú támogatással fogadta el.

Magyarország 2019. évi központi költségvetéséről szóló 2018. évi L. törvény tartalmazza az önkormányzat működéséhez és ágazati feladatainak ellátásához a költségvetési törvényben meghatározottak szerint nyújtandó támogatások jogcímeit.

A VG Kft. saját üzleti tervében szereplő feladatait a költségvetési törvényben szereplő támogatási jogcímek szerint rendezte és szerepelteti.

**A VG Kft. 2019. évi üzleti terve 198.765.400 Ft összes költség mellett 177.097.400Ft**

**közhasznú támogatással számol. (Lásd az 1. számú táblázatot)**

Az üzleti tervünket a 2019. évben elvégzendő feladatokkal egyértelműen és világosan, a szükséges pénzeszközök hozzárendelésével állítottuk össze, hogy a VG Kft. tevékenysége átlátható és ellenőrizhető legyen, megkönnyítve ezzel a folyamatos számonkérést.

**1.számú táblázat**



**Részletes üzleti terv**

**Park, zöldterület fenntartás**

**A központi költségvetésben szereplő támogatási jogcím.** Az egyik legfontosabb és legnagyobb feladatunk. A Kossuth téri és a Kastélykert utcai parkok megújulásával ezek a feladatok bővültek. Itt a munkavégzés szinte egész évben folyamatos. Virágágyások felülete: 800m2 , zöldfelület: 38.300 m2. Ezen a területen tudjuk leginkább kihasználni a jelenleg önkormányzati irányítás alatt zajló közcélú munkavégzés lehetőségeit. A szakmai irányítás mellett szállítójárműveket, rakodógépet, járdalapot, betont, homokot, stb., biztosítunk a program minél hatékonyabb működése érdekében.

A VG Kft. telephelye helyett a közmunkaprogram végrehajtásához szükséges eszközök, szerszámok, üzemanyagok, védőfelszerelések elhelyezésére, tárolására és folyamatos kiadására, visszavételezésére a szomszédos óvoda területén kerül sor.

A VG Kft. műhelye karbantartja és javítja a program eszközeit és szerszámait.

**A 2018.évi tapasztalatok alapján terveztük a költségeket.**

**Köz- és kerékpárutak, valamint járdák fenntartása**

**A központi költségvetésben ez a támogatási jogcím megmaradt**. Az önkormányzati fenntartású szilárdburkolatú utak hossza: 68 km, kőzúzalékos utak hossza: 8,7 km. A város kerékpárút hálózata közel háromszorosára ( 3,68 km-ről 10,18 km-re) bővült, amelynek belterületre eső része zömében a gyalogos forgalommal közös járófelülettel került kialakításra. A város területén lévő közúti táblák és úttartozékok kihelyezése, pótlása, hidak, átereszek karbantartása, kisebb volumenű kátyúzások, padka megerősítések, járdajavítások, autóbusz megállóhelyek peronjainak javítása, földutak és szórt útalapok karbantartási munkái, szilárd burkolatú utak festése tartoznak ide. Téli időszakban az utakon (395 ezer m2-en) havat tolunk és síktalanítunk, egy alkalom só- és üzemanyag költsége közel 1 millió Ft. A belterületi járdaátrakás költségeit is itt szerepeltetjük.

**Beruházás: A kerékpár- és a közlekedési utak takarításához a kistraktorunkra és a közmunkaprogram traktoraira (2db) hótoló és sószóró adaptereket vásárolunk bruttó 4.134.612,- Ft értékben.**

**A tavalyi év tapasztalatai alapján terveztük az idei év költségeit.**

**Gyepmesteri tevékenység (állategészségügy)**

 **A központi költségvetésben ez a támogatási jogcím megmaradt.** Az Önkormányzat határozata alapján a gyepmesteri telephely egy részét átkerült a „Buksi” civil állatmentő csoporthoz. Együttműködési megállapodás alapján folytatódik a városban a kutyák egyedi jelölésének, veszettség elleni vakcinázásának és ivartalanításának komplex programja.

2017. novemberében Egyek Nagyközség Önkormányzata és a VG Kft. között megállapodás jött létre a balmazújvárosi kóbor, illetve veszélyes ebeknek az egyeki gyepmesteri telepre történő befogadásáról.

**A megállapodások szerinti költségeket szerepeltetjük az üzleti tervünkben.**

**Belvízvédelem**

**A központi költségvetésben ez a támogatási jogcím megmaradt.** A városi csatorna- és belvízrendszer megújítását követően is az önkormányzattal együttműködve, egymást segítve igyekszünk kezelni, megelőzni, megfékezni, elhárítani a rendkívüli helyzeteket. A jelenleg önkormányzati foglalkoztatásban működő közcélú foglakoztatási lehetőségeket maximálisan kihasználva, azt kiegészítve, a város csapadékvíz elvezető rendszerének karbantartását gépi (szállító jármű, földmunkagép, stb.) munkákkal segítve végezzük.

**Az előző év költségeinek szintjén terveztük az idei évet is.**

**Települési hulladékkezelés**

A köztéri hulladékgyűjtők ürítése és a Keleti főcsatorna menti házak „sárgazsákos” hulladékszállítása heti rendszerességgel történik. Az intézményi hulladékgyűjtőket (Piac, Fürdő, Tűzoltó bázis, Sport telep, Göcs pálya, Családsegítő, Hotel, Kávézó, Diákszállók) telitettségük állapota szerint ürítjük. A VG Kft. központi telephelyén elhelyezett, bérelt 30 m3-es HHG tulajdonú konténerbe kerül az összegyűjtött hulladék. Az óriás konténer általában hetente ürül, nyáron gyakrabban is.

**Az elmúlt év tapasztalata alapján terveztük a költségeket.**

**Település üzemeltetés egyéb feladatai**

**a. Intézmények karbantartása, köz- és egyéb foglalkoztatás**

A városi karbantartási munkákat egy fő vezető irányítása és ellenőrzése mellett végezzük, napi kapcsolatban állva a városi intézményekkel. Az elvégzendő munkáinkhoz szükséges tisztítószerek, anyagok és igénybevett egyéb szolgáltatások beszerzési költségeit a tervünk nem tartalmazza, ezeket csakúgy, mint eddig az Önkormányzat felé továbbszámlázzuk.

Az intézmények írásos megrendelése alapján festőnknek, asztalosunknak, villany és vízszerelőnknek folyamatosan van karbantartási munkája.

A három iskolára kiterjedő étkezési díjbeszedői munkát két fő közfoglalkoztatott segíti.

Állandósult a VG Kft-nél az ún. „*közérdekű munkára ítélt”* emberek foglalkoztatása is, az elmúlt évhez hasonlóan, kb. 200-300 fő foglalkoztatásával számolunk.

**A költségeknél a tavalyi tényt terveztük az idei évre is.**

**b. Központ**

**Személyi erőforrásaink:**

Balmazújváros Város Önkormányzata a 49/2018. (III.21.) számú határozatában az engedélyezett munkavállalói létszámot 34 főben állapította meg.

A bérlakások, diákszállók és az intézmények festési igényei olyan mértékben növekedtek, hogy az egyetlen festőnknek folyamatos a terhelése. ( Ez munkavédelmi szempontból is kifogásolható.) Szükségesnek látjuk a karbantartók létszámát egy fő festővel növelni.

Fentiek alapján a VG Kft. személyi állománya az alábbiak szerint alakul.

**Balmazújvárosi Városgazdálkodási Nonprofit Közhasznú Korlátolt Felelősségű Társaság**

**szervezeti felépítése és az ahhoz rendelt létszámok**

**(SzMSz 2.sz. melléklete)**

**Az ügyvezető (1fő) közvetlen irányítása alá tartozó szakmai területek:**

Étkezési díjbeszedő **(1fő)**, Szállítási és erőgépkezelői feladatok **(5fő),** Intézmények fenntartása,karbantartása **(8fő),** Diákszállók működtetése **(10fő),** Könyvelő **(1fő),** Munkaügyi ügyintéző **(1fő),** Irodai adminisztrátor és szociális bérlakások referense **(1fő),** Műszaki ügyintéző **(1fő),** Közmunkaprogram középirányítói **(2fő),** Takarító és eljáró (**1fő**) Sportlétesítmény fenntartása **(2fő).** **Összesen: 34 fő.**

**Jelen üzleti terv elfogadásával a Balmazújvárosi Városgazdálkodási Nonprofit Közhasznú Korlátolt Felelősségű Társaság aktualizált szabályzatai is érvénybe lépnek.**

A munkabérek túlnyomó többségben a szak- és a segédmunkás minimálbérrel tervezettek. Az attól eltérőeket 8%-os emeléssel számoltuk.

A túlórára szánt bérkifizetéseket csak az előre tudható szükséges igényre (pl.: városi rendezvények, szivattyú ellenőrzés, hótakarítási ügyelet, stb.) irányoztuk elő. Az ügyeletet, lehetőség szerint a legminimálisabb szintre korlátozzuk az év folyamán. A *kötelezően előírt*, egy főre adható éves munka és védőruha juttatás összege 37.500- Ft.

**Járművek**:

 Teherszállítási feladatok: 1 db billenős, önrakodós Mercedes gépkocsi 22 éves

 1 db billenős Iveco gépkocsi 14 éves

 1 db billenős IFA gépkocsi, 30 éves (csak hótolásra!)

 1 db billenős, kisebb teherbírású Daewoo gépkocsi, 12 éves

 1 db billenős, kisebb teherbírású Nissan gépkocsi, 24 éves

Karbantartói feladatok: 1 db Ford, félplatós Transporter, 11 éves(asztalos,festő,lakatos,kőműves)

1 db Ford, zárt szerviz autó, 7 éves ( elektromos-, víz-, fűtés- és szennyvíz-karbantartás)

1 db Citroen, zárt kisfurgon, 7 éves

1 db VW, zárt kisfurgon, 5 éves

Továbbra is feladatunk lesz a szállítókapacitásunk egészét igénybe vevő, időszakos lakossági tüzelőutalványokkal kapcsolatos szállítási munka is.

 **A városgazdálkodási (karbantartó és egyéb) tevékenységeinknél az előző évek üzemeltetési tapasztalatai alapján határoztuk meg, hozzátéve a szükséges karbantartási kiadásainkat és a fent leírtak szerinti többletfeladatokból adódó kiadásokat.**

**A meghibásodásokkal és rendszeres alkatrészhiánnyal terhelt elöregedett tehergépkocsi(k) cseréjét a Képviselő-testület a 2018. évi üzleti terv elfogadásával támogatta, azonban erre nem került sor. A csere lehetőségét 8.000 eFt erejéig a 2019.évi üzleti tervünkben is szerepeltetjük.**

**Ingatlan kezelés**

Balmazújváros Város Önkormányzatának tulajdonában jelenleg 72 bérlakás van, melyeknek kezelését és bérbeadását a Balmazújvárosi Városgazdálkodási Nonprofit Közhasznú Kft. látja el .

Az önkormányzati lakások hasznosítása az alábbiak szerint történik: 6 lakás költségalapon, 10 lakás szolgálati alapon, 3 szükséglakás jogcímén, 9 lakás sportoló elhelyezése, valamint 38 lakás szociális rászorultság alapján kerül bérbeadásra. Év végén 6 lakás volt üres, melyből 4-ben megkezdődött a felújítás TOP és EFOP pályázat alapján, a kulcsokat október 25-én adtuk át a vállalkozónak. A nyertes pályázatok alapján folyó felújítások összesen 21 lakást fognak érinteni. Ennek okán a beszedhető bérleti díj csökken.

Leginkább a gépészeti rendszerek (gáztűzhelyek, konvektorok, vizes berendezések) és a nyílászárók elöregedése jelent gondot. Az önkormányzati lakásokban folyamatos a karbantartás. Az eseti jelleggel fellépő, jellemzően javítási munkákat szakembereink végzik. A nagyobb horderejű felújításokhoz, konvektorok cseréjéhez külső kivitelező segítségét is igénybe vesszük, mivel dolgozóink kapacitása sokszor nem elég az elvégzendő feladatokhoz.

Törekvésünk, hogy minden megüresedett lakást a rendelet előírásainak megfelelően tiszta, rendeltetésszerű és biztonságos használatra alkalmas állapotban adjunk át az új bérlő részére.

**2019-ben a tavalyi költségekkel kalkulálunk.**

**A Garabonciás Diákszálló és Pötyi Szálló**

A két szálló működtetésének közös irányításba vonása beváltotta a tárgyi, személyi és anyagi feltételek rugalmasabb, racionálisabb kihasználására irányuló elvárásokat. Az idén nem számolunk a bevételek növekedésével, mivel a szociális bérlakások felújítása miatt a Pötyi Szálló a kiköltöző családok, sportolók ideiglenes szálláshelyeként szolgál.

**Sportlétesítmény működtetése**

Az önkormányzati tulajdonban lévő sportlétesítmények fenntartását két alkalmazott látja el.

**2019.évi beruházási terv**

elöregedett haszongépjármű(vek) cseréje 8.000 eFt

hótoló és sószóró adapter vásárlása 4.135 eFt

**Kérjük a tisztelt Képviselő Testületet, hogy a beterjesztett Üzleti Tervünket elfogadni szíveskedjenek.**

**Balmazújváros, 2019. február 06.**

 **Gencsi Zoltán sk.**

 **ügyvezető**